Майя Санду

Майя Григоревна Санду (; тав. 24 майи соли 1972, д. Рисипен, ноҳияи Фалештскӣ, ҶШС Молдова, ИҶШС) — сиёсатмадор ва арбоби давлатии молдовӣ. Президенти Ҷумҳурии Молдова аз 24 декабри соли 2020.

Сарвазири Молдова аз 8 июн то 12 ноябри соли 2019 (иҷрокунандаи вазифаи сарвазири Ҷумҳурии Молдова аз 12 то 14 ноябри соли 2019).  Вазири маорифи Ҷумҳурии Молдова (2012-2015).

Номзад ба президентии Молдова дар интихоботи 2016 ва 2020 буд.

 Тарҷумаи ҳол 
Вай 24 майи соли 1972 дар деҳаи Рисипен, вилояти Фалештии ҶШС Молдова, дар оилаи Григорий ва Эмилия Санду таваллуд шудааст.

Солҳои 1989-1994 дар факултаи менеҷменти Академияи таҳсилоти иқтисодии Молдова таҳсил кардааст. Солҳои 1995-1998 дар магистратураи Академияи идоракунии давлатии назди Президенти Молдова муносибатҳои байналмилалиро омӯхтааст. Соли 2010 Донишкадаи Идоракунии Давлатии Ҳарвардро хатм кардааст.

Забонҳои англисӣ, руминӣ, русӣ ва испаниро хуб медонад.

Оиладор нест.

 Фаъолияти касбӣ 
Аз 1 июли 1994 Майя Санду вазифаи сармутахассиси Шуъбаи ҳамкорӣ бо ИА ва Ҳавзаи баҳри Сиёҳи Департаменти робитаҳои берунаи иқтисодии Вазорати корҳои хориҷии Молдоваро ишғол карда, дар моҳи июни соли 1996 мушовир дар Саридораи ҳамкорӣ бо ташкилотҳои байналмилалии иқтисодӣ (СиҲТБ) кор кардааст.

Дар соли 1997—1998 иҷрокунандаи вазифаи ёвари СиҲБТ.

Дар соли 1998—1999 — мушовир, дар соли 1999—2005 бошад — иқтисодчӣ дар намояндагии Бонки Ҷаҳонӣ дар Кишинёв.

Дар с. 2005—2006 дар ВКХ-и Молдова чун директори Саридораи сиёсати макроиқтисодӣ ва барномаҳои рушд, дар моҳҳои март-сентябри 2007 ҳамоҳангсози барномаҳои СММ оид ба рушди Молдова буд, дар с. 2007—2009 вазифаи мушовири бозсозии идораи ҷамъиятии марказиро ишғол намуд.

Дар с. 2010—2012 мушовири директори амалии Бонки Ҷаҳонӣ дар Вашингтон, ҳавзаи Колумбия, ИМА буд.

 Эзоҳ 

 Пайвандҳо 

Гурӯҳ:Президентҳои Молдова
Гурӯҳ:Бону-президентҳо
Гурӯҳ:Ҳукуматдорони Молдова
Гурӯҳ:Роҳбарони кунунии кишварҳо
Гурӯҳ:Сиёсатмадорони асри XXI
Гурӯҳ:Сарварони Молдова
Гурӯҳ:Сарварони асри XXI
Гурӯҳ:Сиёсатмадорон аз рӯи алифбо